# *Referat generalforsamling Bornholms Jagtudvalg 2020*

Følgende var mødt*: Steen Friis, Tage Ipsen, Cliff Jørgensen, Hans-Jørgen Hessner, Henrik Pihl, Orla Hansen, Michael Jørgensen, Lars Folkmann, Søren Schov, Lise Pedersen, Hans Jørgen Brandt, Knud Kofoed, Henrik Frost Rasmussen, Ole Thiesen, Jan Jensen for Mikael Mogensen.*

Ad 1 **Valg af dirigent**

Lars Folkmann blev valgt.

Dagsorden blev godkendt.

Indkaldelse til generalforsamling var iflg. vedtægterne.

Inden generalforsamlingen afholdt Mikkel Tønnesen, BRK en orientering om kommunens bekæmpelse af rotter i det åbne land. Han anbefalede at fodre vildt med omtanke. Kommunen ønsker at alle foderpladser bliver registreret på i deres GIS system. Dette er ikke en kontrol af pladserne, men en hjælp til kommunens rottebekæmpere. Alle foderpladser på kommunens areal skal registreres. Registrerings app kan hentes på ”Skyhost” vælg ”Geotag” og log på med navn ”indbfoder” kode ”indbfoder”.

Ad 2 **Beretning om det forgangne jagtår, 2019**

Steen Friis fremlagde beretningen for det forgangne år.

Statistik for årets udbytte og fremmøde til jagterne i kommunens skove er blevet tilsendt Steen af medlemmerne. Det af Steen udarbejdede dokument med angivelse af udbytte, antal deltagere og forening skal anvendes og fremsendes på mail til Steen inden 1. februar.

Jagtdatoer for det kommende år skal indberettes til Steen inden 1. april på samme dokument som til angivelse af udbytte. Så kan Steen give datoerne videre til kommunen. Det har ikke været muligt for foreningerne at bruge dokumentet da det er scannet i pdf format. Steen (konen) fremsender dokumentet til alle foreninger.

Steen har været til møde med Hans Christian Olsen, BRK om vores udøvelse af jagten i kommunens skove. Han er godt tilfreds og har ingen bemærkninger. Vi skal dog huske at opsætte skilte med ”I dag er der jagt i skoven”.

Hvis / når der brækkes vildt skal affald smides langt ind imellem træerne så det ikke kan ses fra vejen.

Kommunen ved Hans Christian Olsen kan ikke godkende jagt langs vore strande. Kommunen er bange for at det vil genere det øvrige publikum. Vi må prøve igen om nogle år.

Lidt statistik for jagten i kommunens skove: 905 jægere har været på jagt i de kommunale skove. Dertil forårets bukkejagt. Der er nedlagt 23 bukke, 29 råer, 24 lam, 21 harer, 1 fasaner, 29 snepper,18 gæs, 7 duer, 3 kaniner. I alt 157 stk. vildt.

Dåvildtjagt på Bornholm fortsætter som hidtil med 14 dages jagt på kalv i januar.

Det af Bornholms hjortegruppe fremsendte forslag om jagt på dåvildt kan ikke accepteres af ministeren. Så de gamle jagttider fastholdes. Årsagen er at der er gået politik i jagttiderne. DN skaber store problemer i vildtforvaltningsrådet, og vil have deres vilje gennemtrumfet. Ændringer kan tidligst forventes ved næste normale revision af jagttider.

Beretning vedtaget.

Ad 3 **Kontrolleret årsregnskab**

Hans-Jørgen Hessner fremlagde regnskabet.

Regnskabet for 2019 viser et stort overskud, idet kommunen endnu ikke har fremsendt en faktura. Jagtlejen har derfor ikke været mulig at indbetale.

Regnskabet blev godkendt.

Ad 4 **Indkomne forslag**

Ændring af vedtægterne for Bornholms jagtudvalg.

Alle midlertidige bestemmelser skulle fjernes og ordet revision skulle ændres.

Henrik Frost Rasmussen har udarbejdet et forslag til nye vedtægter. Dette var fremsendt til medlemmerne inden mødet. Betalingsfristen for indbetaling af jagtlejen for den enkelte forening er ændret til den 31. december. Paragraf 11 er ændret til en liste over deltagende foreninger.

Forslag blev vedtaget. Henrik Frost Rasmussen udarbejder nye vedtægter og fremsender disse.

Ad 5 **Valg til forretningsudvalg.**

For 3 år: Lars Folkmann valgt.

For 1 år: Cliff Jørgensen valgt som suppleant

**Valg til bilagskontrollant**

For 2 år: Lise Pedersen valgt som bilagskontrollant.

For 1 år: Tim Lambrecht valgt som bilagskontrollant suppleant.

Forretningsudvalget udgør herefter:

Steen Friis født formand

Henrik Frost Rasmussen født medlem

Lars Folkmann valgt 2020 for 3 år

Hans Jørgen Hessner kasserer valgt 2019 for 3 år

Tage Ipsen sekretær valgt 2018 for 3 år

Henning Finne bilagskontrollant valgt 2020 for 2 år

Lise Pedersen bilagskontrollant valgt 2019 for 2 år

Cliff Jørgensen suppleant forretningsudvalget for 1 år

Tim Lambrecht suppleant bilagskontrollant for 1 år

Ad 7 **Eventuelt**

Søren Schov fremlagde et stort ønske fra Bornholms Buejægere om at få et større areal hvor de kan gå jagt.

Søren begrundede ønsket med bl.a. at det tildelte areal var beregnet ud fra at de havde 16 medlemmer. Nu har mere end 3 gange så mange.

Steen Friis lovede at tale med kommunen om der skulle være et areal til leje for buejægerne.

Lars Folkmann takkede for god ro og orden, og ophævede mødet kl. 20,45.

Tage Ipsen

referent